નરેન્દ્ર મોદીની અત્યાર સુધીની રાજકિય કારકિર્દી પર નજર ફેરવીએ તો સ્પષ્ટ જણાઇ આવે છે કે તેઓ કોઇ પણ વસ્તું કે હોદ્દાને પામતા પહેલા તેને લાયક બનવામાં વિશ્વાસ ધરાવે છે. એક સામાન્ય કાર્યકર પછી મુખ્યમંત્રી બન્યા અને આજે વડાપ્રધાનપદના હોટફેવરિટ ઉમેદવાર ગણાતા હોય તો તે ઉમેદવાર બનવાની યોગ્યતા તેમણે પોતે જ કેળવી છે. હવે વાત કરીએ જો અમેરિકાના વિઝાની તો સૌ જાણે છે કે દેશનો કોઇપણ સામાન્ય નાગરિક આ વિઝા પ્રાપ્ત કરી શકે છે પરંતુ મોદી માટે આ વિઝા મેળવવા કપરું હોય તો એ પણ સ્પષ્ટ બાબત છે કે મોદી એક મુખ્યમંત્રી તરીકે જો વિઝા ના મેળવી શકતા હોય તો તેઓ પોતાને એ સ્થાનને લાયક બનાવશે કે જ્યાંથી તેમની અરજી ફગાવવાની ગુસ્તાખી અમેરિકા પણ ના કરી શકે. અને લોકોને એ જણાવવાની જરૂર નથી કે એ સ્થાન કયું છે. એ દિવસ દૂર નથી કે નરેન્દ્ર મોદી દેશના પ્રધાનમંત્રીની ગાદી પર બેશે, ત્યારે સામે ચાલીને અમેરિકા મોદી માટે વિઝાની ભેટ લઇને આવશે..